b'\n_START_ARTICLE_\n\xc5\xa0tab\n_START_PARAGRAPH_\n\xc5\xa0tab je voja\xc5\xa1ki vodstveni organ, katerega osnovni namen je zbiranje, urejanje ter ovrednotenje podatkov, ter tako pomagajo poveljniku enote, formacije oz. organizacije pri vodenju in poveljevanju doti\xc4\x8dne enote. \xc5\xa0tab vodi na\xc4\x8delnik \xc5\xa1taba, ki je za poveljnikom najvi\xc5\xa1ji pripadnik enote in tako drugi v strukturi poveljstva.\n_START_SECTION_\nZgodovina\n_START_PARAGRAPH_\nPrvi \xc5\xa1tabi so se pojavili v starem veku, ko je vodstvo vojske postalo preobse\xc5\xbena naloga za eno osebo; prve vojskovodje, ki so uvedle \xc5\xa1tabe, so bili vojskovodje, ki so bili hkrati voditelji dr\xc5\xbeav: Aleksander Veliki, Gaj Julij Cezar in Darej I. Tako so si razbremenili del dela in se lahko posve\xc4\x8dali bolj zahtevnim nalogam._NEWLINE_Sodobno obliko \xc5\xa1taba je uveljavil \xc5\xa1vedski kralj Gustav Adolf v 17. stoletju; izpopolnila pa sta ga Napoleon Bonaparte in Melmut Moltke.'